procesaur/Wiki.mk huggingface dataset:
Стражник (Дебреше)

Стражник — археолошко наоѓалиште во гостиварското село Дебреше. Претставува некропола од бронзеното време. Се наоѓа во близината на северниот раб на селото, на приватен имот, што лежи во подножјето на ридот Стражник, каде при земјоделски работи биле откриени три урни - керамички садови со мали држалки на најширокиот дел, со траги од пепел во нив. Урните биле вкопани во здравица. По површините на нивите се среќаваат фрагменти од керамички садови. Наоѓалиштето е загрозено со интензивната урбанизација на селото. Урните имаат аналогии во некрополите на Косово и јужното Поморавие и се датираат меѓу 1700-1200 година од старата ера.
1 Поврзано
*Горни Крст — средновековна црква и некропола;
*Горни Ропаич — средновековна црква и некропола;
*Жубовски Пат — средновековна некропола;
*Зилбов Гроб — средновековна некропола;
*Кале — населба од железно и римско време;
*Долни Крст — средновековна црква и некропола;
*Св. Богородица — средновековна црква и некропола;
*Спас — средновековна црква и некропола;
*Сред Село — средновековна црква и некропола;
*Чатал — населба од доцната антика;
*Чифлик — некропола од доцната антика.
Џамија (археолошко наоѓалиште во Долна Ѓоновица)

Џамија — археолошко наоѓалиште во гостиварското село Долна Ѓоновица. Претставува утврдена некропола од средниот век. При нивелирањето на школскиот двор во 1956 година била откриена помала некропола со гробови градени од камени плочи - тип циста. Имаат насоченост исток-запад.
1 Поврзано
*Долна Ѓоновица;
Мурат Јашари

Мурат Јашари (албански: ''Murat Jashari''; Оризари, ) познат како Командант Баци ― поранешен член на ОНА..
Тој бил висок функционер во НДК. Во 1989 емигрирал во Цирих, Швајцарија, по откривањето на незаконската организација НДКР. Бил член на ОВПМБ, Преседател на организацијата РИЗО од Куманово, и член на ОНА.
Присуствувал на состанокот во Гнилане на 20 мај 2000 година, за продолжување на војната во СР Југославија и припрема за Македонија. Како член на ОВК бил ангажиран за набавка на оружје. На 24 март 2001 година, тој присуствувал на демонстрациите во Женева, организирани од огранокот на НДК во дијаспората.
Тој е брат на Исмет Јашари, загинат командант на 132 бригада на поранешна ОВК, познат под псевдонимот Куманова.
Свети Лаврентиј (залив)

Свети Лаврентиј (|Gulf of Saint Lawrence, |Golfe du Saint-Laurent) — студенa водна површина и излез на континентална Северна Америка во Атлантскиот Океан преку Големите Езера. Околу 14 милиони литри слатка вода секоја секунда се влева во заливот од реката Свети Лаврентиј (Сент Лоренс). Главниот прилив на вода во заливот и од него, како и најголем дел од поморскиот сообраќај, минува низ Каботовиот Проток, кој го раздвојува Њуфаундленд од Нова Шкотска на југ. Ледени сандти има од февруари до април и тие претставуваат опасност за бродовите. Длабоките води на овој залив се одлично место за риболов.
Гробишта (Железна Река)

Гробишта — археолошко наоѓалиште во гостиварското село Железна Река. Претставува утврдена некропола од доцноантичко време. Се наоѓа во непосредната близина на селските гробишта, каде е откриена надгробна стела со што е иницирано постоење на некропола.
1 Поврзано
*Рудниче — населба и топилница од доцноантичко време и средниот век;
*Црквиче — средновековна црква и некропола;
Аднан Абдулахи

Аднан Абдулахи (албански: ''Adnan Abdullahi''; , ) е поранешен член на ОНА.
Во текот на војната во Македонија бил еден од одговорните кои дејствувале во шарпланинскиот регион и главен организатор за логистичка поддршка и за прибирање на разузнавачки податоци за потребите на ОНА.
Рудниче (Железна Река)

Рудниче или Рудиште — археолошко наоѓалиште во гостиварското село Железна Река. Претставува утврдена населба и топилница од доцноантичко време и средниот век. Се наоѓа ва околу 4 км источно од селото, покрај шумскиот пат за Македонски Брод, каде се среќаваат остатоци од згура од топена железна руда, грамади од градежен камен и спорадично фрагменти од питоси, тегули, имбрекси и друго.
1 Поврзано
*Гробишта — некропола од доцноантичко време;
*Црквиче — средновековна црква и некропола;
Старков Гроб

Старков Гроб — врв на планината Ниџе. Се наоѓа на 5 километри источно од Кајмакчалан, на македонската јужна граница на висина од 1876 метри. Тука поминувала линија на Солунскиот Фронт во Првата светска војна.
1 Поврзано
* Добро Поле
* Кајмакчалан
Шефкет Муслиу

Шефкет Муслиу (албански: ''Shefket Musliu''; Кончуљ, , ) е поранешен член на ОНА.
Тој бил командант на Генерал штабот на ОВПМБ во с.Добросин и воен командант на секторот „''Центар''“. Присуствувал на состанокот во Гнилане на 20 мај 2000 година, за продолжување на војната во Србија и припрема за Македонија. Заедно со Ридван Ќезими- Леши ги водел преговорите со српската страна, со посредство на КФОР и Меѓународната заедница. Еден од потписниците на договорот за разоружување, посебно за секторот „Б“ од албанска страна. Се предал на КФОР на 25 мај 2001, но по проверката бил пуштен на слобода.
На 27 јули е ставен на црната список на американскиот претседател Џорџ Буш.
Црквиче (Железна Река)

Црквиче — археолошко наоѓалиште во гостиварското село Железна Река. Претставува средновековна црква и некропола. Се наоѓа на околу 4,5 км источно од селото, каде се откриени камени плочи од гробни конструкции со насоченост исток-запад. Видлива е и грамада од кршен камен и варов малтер, веројатно од сакрален објект, на што упатува и топонимот.
1 Поврзано
*Гробишта — некропола од доцноантичко време;
*Рудниче — населба и топилница од доцноантичко време и средниот век;
Мексикански Залив

Мексикански Залив — водна површина речиси целосно опкружена со копно и со област на континентален подводен гребен, која е богата со јаглеводород и широка од 40 до 320 км. Со континенталниот подводен гребен се граничи крајбрежната зона на мангрови мочуришта, мочуриштата на приливот, плажи, лагуни и широки утоки. Струјата со топла вода влегува во Заливот од соседното Карписко Море преку каналот Јукатан на југоисток. Од него водата излегува низ протокот Флорида во Атлантскиот Океан на исток и ја создава Голфската Струја. Мексиканскиот Залив е центар на голема риболовна индустрија која се заснова на ракчињата, но и на црвената риба ''Lutjanus campechanus''. Во последно време претераното растењт на планктонот ја загорзува индустријата во северните делови на Заливот, бидејќи доаѓа до намалување на нивото на кислород во водата. Се смета дека причина е големото истекување на нитратни ѓубрива од копното.
Саргасово Море

Саргасово Море — голем проток во Северниот Атлантски Океан во кој кружењето на водата оди надесно со три струи околу рабовите. Прва е Канарската Струја на исток што се движи кон југ, втора е Северната екваторска струја на југ, што се движи кон запад, а третата е Голфската струја, на запад и север. Поради Кориолисовиот ефект, движењето на овие струи на преиферијата на морето ја носи океанската вода кон неговата средина. Поради тоа, средината на Саргасовото Море е на околу 1 м над нивото на водата по должината на источниот брег на САД. Летно време поголемото испарување во однос на дождот создава дебел слој на топла солена вода на средината на морето. Тоа го спречува подигањето на студената вода која е богата со хранливи состојки од морското дно, а недостигот на хранливи состојки влијае врз проречноста на планктонот. Меѓутоа покривката од морскиот плевел саргасо (''Sargassum''), по кое е наречено морето, е живеалиште на голем број животни.
Морето е познато како единствено мрестилиште на европската и американската јагула.
Даут Реџепи

Даут Реџепи - Лека (албански: ''Daut Rexhepi''; Порој, ) — македонски политичар и поранешен член на ОНА. Реџепи завршил Факултет по историја..
Завршил воена обука во кампови во Албанија. На 21 јануари 2001 година учествувал во напад на полициска станица во Теарце, со браќата Раим и Изаир Самии од селото Шемшево, Мухарем Велиу и Семи Хебиби од Тетово. Во текот на Воениот судир во Македонија, тој бил командант на ОНА во 112 регионална бригада во Тетовско. Во едно интервју од 25 октомври 2001 година, на новинарско прашање дали е одговорен за киднапирање, убивање и масакрирање на цивили, тој одговорил:„ Извинете, но мене ми е забрането да зборувам,... Не смеам да зборувам. Треба да разберете дека има некој што и нам ни забранува да зборуваме. Но, не очекувајте да ви кажам кој е тој“.
На 24 јули 2001 година, тој бил ставен на македонскиот црн список на граѓани.
Од страна на ДПА на 10 јули 2002 година, тој бил промовиран за потпреседател на партијата, каде станал пратеник. Потоа, тој е независен пратеник во македонското Собрание.
Астрит Бехадини

Астрит Бехадини (албански: ''Astrit Behadini''; Порој, ― поранешен член на ОНА.
Во текот на Воениот судир во Македонија, тој бил командант на ОНА во 112 регионална бригада во Тетовско. На 24 јули 2001 година, тој бил ставен на македонскиот црн список на граѓани.
U + Ur Hand

"U + Ur Hand" (мак. "Ти и твојата рака") е песна од американската пејачка и текстописец, Пинк. Таа е трет сингл од нејзиниот втор студиски албум ''I'm Not Dead'' (2006). Издадена е во август 2006 година.
Песната е напишана од Пинк, Макс Мартин и Лукас Готвалт, истото трио кое ја напишало песната "Who Knew."
Големо Градиште (Здуње)

Големо Градиште — археолошко наоѓалиште во гостиварското село Здуње. Претставува градиште од доцноантичкото време и средниот век. Се наоѓа на 1 км северно од селото, на висок рид со зарамнето плато, каде се гледаат грамади од кршен камен, а делумно и темели од одбранбен бедем. Површината на градиштето има пречник од 130 м. Долната зона на наоѓалиштето е позната под името Мало Градиште и претставува составен дел на фортификацијата. Градиштето има извонредно добра стратешка положба за обезбедување на крајната југозападна периферија на Горни Полог.
1 Поврзано
*Л’гои — некропола од доцноантичко време;
*Рудина — населба од доцноантичко;
Сами Шаќири

Сами Шаќири (албански: ''Sami Shaqiri''; Матејче, ― поранешен член на ОНА.
Во текот на Воениот судир во Македонија, тој бил командант на ОНА во 112 регионална бригада (Тетовско). Претходно работел како директор на Штабот за цивилна заштита во Матејче, за подоцна да се стави целосно во функција на ОНА како командант на селото.
На 24 јули 2001 година бил ставен на македонскиот црн список на граѓани.
Абедин Зумбери

Абедин Зумбери (албански: ''Abedin Zumberi''; Слупчане, ) — македонски политичар и поранешен член на ОНА.
Завршил на факултетот за физичка култура.. Во текот на конфликтот во Македонија бил командир на полицијата во 113 регионална бригада „Исмет Јашари“ на ОНА како и шеф на единица за разузнавање и контра разузнавање, составена од 30-35 души кој дејствувале во цивилна облека како месно население.
Денеска, Зумбери е пратеник на македонското собрание од партијата Нова демократија. Тој е член на:
* Комисија за локална самоуправа, член
* Пратеничка група на Собранието на Република Македонија за соработка со Парламентот на Република Монголија, член
* Пратеничка група на Собранието на Република Македонија за соработка со Парламентот на Република Србија, член
* Пратеничка група на Собранието на Република Македонија за соработка со Парламентот на Кралството Шведска, член
Емруш Сума

Емруш Сума (албански: ''Emrush Suma''; Димце, СФРЈ, денес Косово, ) е поранешен член на ОНА.
Извесно време живел во Франција. Учествувал во студентските нереди во Приштина во 1997 година. Бил член на КЗК, а подоцна бил назначен за раководител на Одделот за борба против организираниот криминал и шверц во 6 заштитна зона. Од таа позиција целосно го организирал шверцот со оружје, дрога, цигари и луѓе на подрачјето на Блаце, Генерал Јанковиќ, Витина и Прешево, со криминална банда од 30 луѓе. Учествувал во изнудување на финансиски средства за ОВПМБ.
Во текот на воениот конфликт во Македонија бил член на генералштабот на ОНА, како и командант на ОНА во Арачиново. Како водач во Арачиново, бил повреден во главата, и се верува дека заради него било ненавременото повлекувањето на ОНА од Арачиново додека не бил однесен со хеликоптер на НАТО во Косово, во болницата во Бон Стил.
На 24 јули 2001 година бил ставен на македонската црна список на граѓани, а на 27 јули е ставен ѝ на списокот на американскиот претседател Џорџ Буш.
Џеват Адеми

Џеват Адеми (албански: ''Xhevat Ademi''; Голема Речица, ) — македонски политичар и поранешен член на ОНА.
Завршил високо образование - новинар. Во текот на судирот во Македонија, тој бил шеф на тајната полиција на ОВК за Македонија, водач на АКШ „Албанска Национална Армија“, преседател на здрузението на политички затвореници со седиште во Тетово и главен организатор за собирање на парични средства за ОНА.
На 24 јули 2001 година бил ставен на македонската црна список на граѓани, а на 27 јули е ставен ѝ на списокот на американскиот претседател Џорџ Буш. По крајот на војната бил амнестиран согласно законот за амнестија.
По ова, се вклучил во тогаш новоформираната партија ДУИ, и станал заменик министер за локална самоуправа во Владата на РМ во 2004 година. Денеска е пратеник. Живее во шарпланинското село Вешала.
Иса Лика

Иса Лика (албански: ''Isa Lika''; , - , ) е поранешен член на ОНА.
во текот на воениот конфликт во Македонија бил командант на ОНА во 112 регионална бригада (Тетовско). Бил осомничен за киднапирање, убивање и масакрирање на цивили заедно со Даут Реџепи - Лека.
На 24 јули 2001 година бил ставен на македонската црна список на граѓани.
По крајот на војната, станал близок соработник на Али Ахмети и заменик директор на царината. На 19 октомври 2006 година во една престелка, Лика бил убиен.
Бркињо (Куново)

Бркињо — археолошко наоѓалиште во гостиварското село Куново. Претставува средновековна населба. Се наоѓа на синорот помеѓу атарите на селата Куново и Србиново, каде на неколку помали тераси се среќаваат грамади од кршен камен, покривни ќерамиди и друг населбински материјал.
1 Поврзано
*Куново;
Л’гои (Здуње)

Л’гои — археолошко наоѓалиште во гостиварското село Здуње. Претставува некропола од доцноантичкото време. Се наоѓа на источниот дел од селото, каде при изградбата на станбена куќа бил уништен дел од некропола со гробови градени од добро обработени плочи од бигор - тип циста.
1 Поврзано
*Големо градиште — градиште од доцноантичко време и средниот век;
*Рудина — населба од доцноантичко;
Рудина (Здуње)

Рудина — археолошко наоѓалиште во гостиварското село Здуње. Претставува населба од доцноантичкото време. Се наоѓа на околу 2 км од селото, во непосредната близина на селската чешма, каде се среќаваат фрагменти од керамички садови и многу градежен материјал од помала ридска населба.
1 Поврзано
*Големо градиште — градиште од доцноантичко време и средниот век;
*Л’гои — некропола од доцноантичко време;
Шемседин Хазири

Шемседин Хазири (албански: ''Shemsedin Haziri''; Шипковица) ― поранешен член на ОНА.
Во текот на Судирот во Македонија, тој бил раководител на огранокот во дијаспората на ОНА. Одговорен бил за фондот „Национална слобода“, за во јужна Германија.
Во февруари 2010 година, тој бил ослободен односно амнестиран од затвор, по налог на македонскиот претседател Ѓорге Иванов.
Хајрула Мисини

Хајрула Мисини (албански: ''Hajrula Misini'' , ) е поранешен член на ОНА. Познат е како Командант Шпати. Бил пратеник во Македонското Собрание.
Во текот на конфликтот во Македонија бил командант на ОНА во 113 регионална бригада (Кумановско)..
Ферит Селими

Ферит Селими (албански: ''Ferit Selimi''; ) е поранешен член на ОНА.
Во текот на конфликтот во Македонија бил одговорен за муџахединската единица која пристигнала во мај 2001 во кумановскиот регион со помош на Даут Харадинај и Џезаир Шаќири, и истата ја презел како командант. Дејствувал во кумановскиот регион - 113 регионална бригада.
Љуљзим Исмаили

Љуљзим Исмаили (албански: ''Lulzim Ismaili''; роден во ) познат како Командант Љуљи ― поранешен член на ОНА, односно командант во 112 регионална бригада задолжена за Тетовско.
Тој бил задолжен од т.н. „генералштаб на ОНА" да ја води истрагата за 12-те исчезнати македонски цивили. На 28 декември 2001 во весникот „''Факти''“, тој изјавил дека од страна на ОНА биле пронајдени две тела на киднапираните Македонци и се чекало на обдукција да извршат меѓународни лекари. Бил член на централното претседателство на ДУИ за време на изборите во 2002 година, на кои бил замешан во повеќе изборни инциденти. Обвинуван е за рекетарство и киднапирања.
Шеваљ Етеми

Шеваљ Етеми (албански: ''Sheval Ethemi''; ,) ― поранешен член на ОНА.
Военото образование го завршил на Воената Академија „Михајло Апостолски“ во Скопје, каде ја завршил како академец од втората генерација. Ваљони по завршувањето на академијата бил распореден во скопската касарна „Илинден“ како потпоручник во свечената гарда на АРМ, во кој спаѓал и водот за придружба на претседателот Трајковски. Командантот Ваљони, потекнува од косовско семејство. Етеми бил потпоручник во АРМ и офицер во гардата на претседателот на Македонија кој од нејзините редови се повлекол во март 2001 година и се приклучил на ОНА. Во текот на војната, се истакнал како добар снајперист. Бил командант на ОНА во 112 регионална бригада „Мујдин Алиу" (Тетовско) и шеф на оператива.
Во редовите на терористите тој раководел единица за брзи интервенции на 112-та бригада „Мујдин Алиу“ на ОНА, која имала дваесетина луѓе. Оваа единица била задолжена да ги елиминира евентуалните заседи што ќе ги постават припадниците на македонската полиција и војска. Според информациите, Шеваљ Етеми е еден од осомничените егзекутори на осумте македонски бранители во масакрот кај Вејце. Тој е сомничен и за поттикнување дезертерство на војници на АРМ од албанска народност. Командант Валони неколкупати им се јавувал телефонски на поранешните колеги, офицери од АРМ и им се заканувал. Тој испраќал закани и до Аеродромот Скопје дека, наводно, има поставено бомби. Полицијата располага со докази дека командант Валони, заедно со командант Лека, вршел етничко чистење и киднапирање цивили во селата Једоарце, Отушиште, Брезно, Варвара, Лешок и Теарце. Додека бил на служба во гардата на претседателот Трајковски, Шеваљ Етеми бил еден од битните воени разузнавачи и тесно соработувал со Димче Ѓорчевски, Милисав Таштановски и со Никола Костески, тројцата воени разузнавачи. Додека бил на служба во АРМ, Етхеми имал контакти и со ОНА.
По крајот на војната, согласно Законот за амнестија, бил ослободен кривично. На 27 септември 2001 година, тој се појавил во Шипковица при прес конференцијата на Али Ахмети, за расформирање на ОНА.
Гренландски кит

Гренландскиот кит (''Balaena mysticetus'') има заоблена долна челуст и најдолги рожни плочки (уси) меѓу китовите, долги до 4,5 м. Тој има сиво-црна боја, со светла брада, голема брада наспроти телото и особено дебел слој масти што се добар изолатор во речиси замрзнатата вода. Овие китови може да поминат нагоре низ мразот поделеб од 30 см, што им овозможува да ги одржуваат дупките во мразот за дишење во текот на целата арктичка зима.
Слободан Милошевиќ

Слободан Милошевиќ (, — , ) — југословенски и српски политичар и правник, претседател на Република Србија во периодот 1989–1997 и подоцна претседател на Србија и Црна Гора во периодот 1997–2000. Бил основач и претседател на Социјалистичката партија на Србија од нејзиното основање во 1990 година. Се стекнал со политичка моќ поради неговото залагање за измени на југословенскиот устав од 1974 поради маргинализацијата на Србите и немоќта да се справи со барањата за отцепување на Албанците на Косово. Ја предводел таканаречената „јогурт револуција“ со која преку масовни протести ги срушил владите на југословенските покраини Косово, Војводина, и Црна Гора, и ги заменил со свои послушници.
За време на неговото претседателствување со Србија во 1980-тите и 1990-тите уставот и законите биле променети така што им се намалила автономијата на покраините како Косово и Војводина, а политичкиот систем од еднопартиски бил заменет со повеќепартиски. По распадот на СФРЈ, српската армија, чиј врховен командант бил Милошевиќ, учествувала во војните во Хрватска, Босна и Херцеговина, и Косово. Во име на босанските Срби го потпишал Дејтонскиот договор од 1995, со кој бил ставен крај на војната во Босна. За време на бомбардирањето на СР Југославија од страна на НАТО во 1999, Милошевиќ бил обвинет од меѓународниот суд во Хаг за воени злосторства, геноцид, и злосторство против човештвото за време на војните во поранешна Југославија.
Милошевиќ се повлекол по протестите од 5 октомври 2000 година, кога демострантите го обвиниле за лажирање на претседателските избори. Бил уапсен на 31 март 2001 поради сомневање за корупција, злоупотреба на службената должност, и изборен фалсификат. Поради недостиг на докази, српскиот премиер Зоран Гинѓиќ потоа го предал на Хашкиот трибунал да му се суди за воени злосторства. Процесот траел пет години, но немало пресуда бидејќи Милошевиќ починал во затворската ќелија на 11 март 2006 поради срцев удар. Оженет бил со Мирјана Марковиќ со која имал две деца, Марија и Марко.
20 февруари (родени)

1886, Бела Кун — унгарски револуционер, водач на Советската Унгарска Република во 1919 г.
1925, Роберт Алтман — американски филмски режисер.
1927, Сидни Поатје — американски глумец.
1927, Ибрахим Ферер — кубански музичар.
1930, Миодраг Булатовиќ — црногорски и југословенски писател.
1940, Џими Гривс — англиски фудбалер.
1943, Мајк Ли — англиски режисер.
1949, Васе Манчев — македонски писател.
1950, Волтер Бекер — американски рок-музичар.
1951, Гордон Браун — британски премиер.
1951, Ентони Дејвис — американски џез-музичар.
1963, Чарлс Баркли — американски кошаркар.
1964, Руди Гарсија — француски фудбалер и тренер.
1967, Курт Кобејн — американски рок-музичар, член на групата „Нирвана“.
1969, Синиша Михајловиќ — југословенски и српски фудбалер.
1971, Јари Литманен — фински фудбалер.
1980, Ана Полеска — германска пливачка.
1985, Мајкл Оливер — англиски фудбалски судија.
1988, Ријана — американска поп-пејачка со потекло од Барбадос.
1990, Чиро Имобиле — италијански фудбалер.
1992, Борјан Ристовски — македонски фудбалер.
1997, Вања Милинковиќ Савиќ — српски фудбалски голман.
Адем Имери

Адем Имери (албански: ''Adem Imeri''; роден во Кондово) ― поранешен член на ОНА. Тој бил шеф на експозитурата „КОКА“ (Нарко мафијашко крило на ОНА) во Скопје на Мендух Тачи.
На 10 октомври 2000 година, заедно со Насер Харуни од Кондово, Сали Меџаит од Глумово, Имери Мамер и Мухарм Башким, сите активисти на ДПА, учествувале во инцидентот на локалните избори во скопското село Кондово ранувајќи ги Ведат Мемети и Џафер Алили а од Адем Имери бил ранет мештанинот Фатмир Јакупи, кој неколку дена подоцна починал. Против осомничените Адем Имери, Насер Харуни, Сали Меџаит, Имери Мамер и Мухарм Башким, сите активисти на ДПА, била поднесена кривична пријава за спречување на избори и гласање, а против Имери била поднесена и кривична пријава за убиство..
Ружди Матоши

Ружди Матоши (албански: ''Ruzhdi Matoshi'' , ) е поранешен член на ОНА и македонски политичар.
Тој е член на ДПА. Во времето на конфликтот во Македонија се служел под псевдонимот Матош.
Во текот на изборите во 2004 година бил приведен заедно со уште три лица поради попречување на изборниот процес на две избирачки места. Во текот на 2009 година, тој заедно со Имер Селани ја формирале Нова демократија, но поради недоразбирањата, тој повторно се вратил во партијата на Мендух Тачи, ДПА.
Дестан Ајдини

Дестан Ајдини (албански: ''?'', ) е поранешен член на ОНА.
Ајдини бил член на раководството на НДК и резервен офицер. Живее во Лозана, Швајцарија, каде станал дел од воените и политичките структури на ОВК во Швајцарија. во времето на македонскиот конфликт, бил вклучен во обезбедување на финансиски средства и оружје за ОВК и ОНА.
Америка Ферера

Америка Џорџина Ферера (анг. ''America Georgina Ferrera''; родена 18 април 1984) е американска глумица, добитничка на наградите Еми, Златен глобус и SAG за најдобра телевизиска глумица во 2007 година, во улогата на Бети Суарез во серијата Грдата Бети. Таа исто така глумела и во филмовите ''Real Women Have Curves'', ''Sisterhood of the Traveling Pants'', ''Sisterhood of the Traveling Pants 2'', и ''The Dry Land'', а и накратко се појавила во филмот ''Lords of Dogtown'' (2005).
1 Ран живот
Ферера, најмладото дете од шест (четири браќа и една сестра) е родена во Лос Анџелес, Калифорнија на 18 април 1984 година. Нејзините родители имигрирале во САД од Хондурас во средината на 1970-те години.
Ферера е одгледана во Вудланд Хилс, Лос Анџелес, област во Лос Анџелес, каде што учела во Calabash Street Elementary School, George Ellery Hale Middle School и El Camino Real High School. Кога Ферера имала седум години, ја добила првата мала улога во училишна продукција на Хамлет, а потоа кога имала десет години ја добила улогата на Артфул Доџер од ''Oliver!''. Од тој момент таа знаела дека сака да биде глумица.
Семи Хебиби

Семи Хебиби (албански: ''Semi Hebibi''; ) — поранешен член на ОНА.
Во текот на конфликтот во Македонија бил активно вклучен. На 22 јануари 2001 година, учествувал во нападот на полициската станица во Теарце, Тетовско, каде загинал полицаецот Момир Стојановски, а тројца биле повредени. Само еден ден по нападот, ОНА со соопштение бр. 4 ја презела одговорноста за терористичкиот напад врз полициската станица. На 12 февруари во Тетово бил уапсен од страна на полицијата заедно со Ајет Хебиба, Бесим Реџељари, Ардит Емини и Сулејман Мустафа (министерски возач), но по кратко време биле ослободени. Потоа, со службен автомобил од УВР-Тетово, бил префрлен на граничниот премин Јажинце, кон Косово.
На 12 јули 2001 година бил уапсен во Берлин за кривично дело „нанесување повреди“. Неговата екстрадиција не била издадена од страна на тогашниот министер за правда Иџет Мемети. На 22 август, премиерот на Македонија доставил барање германските власти и германскиот канцелар за негово екстрадирање. По ова, македонските власти биле известени дека Хебиби најпрвин својата казна ќе ја изполни во Германија. На 18 јануари 2002 година, сепак бил донесен во Македонија. На 11 март 2002 година бил амнестиран со решение на судот.
Џош Фаро

Џошуа Нил Фаро (анг.''Joshua Neil Farro''; ) е американски гитарист и текстописец, а е моментален член на бендот Novel American. Тој е најпознат како водечки гитарист и следечки вокал на алтернативниот рок бенд Paramore.
1 Paramore
Фаро е еден од основачите и гитарист на бендот Paramore и е присутен во бендот од 2004 година до 2010. Тој бил следечки вокал, а исто така учествувал и во пишувањето на повеќето од песните, заедно со Хејли Вилијамс и Тејлор Јорк. На 18 декември 2010 година, на официјалната страна на бендот било изјавено дека Џош Фаро и неговиот брат Зек Фаро го напуштиле бендот.
2 Приватен живот
Фаро е роден во Вурхис, Њу Џерси, на 29 септември, 1987 година. Тој е вториот најстар брат од неговите браќа. Фаро е три четвртини италијанец. Тој самиот се научил да свири на гитара кога имал 13 години. Фаро и Хејли Вилијамс во 2010 кажале дека од 2004 до 2007 година тие биле во врска, но ја прекинале врската бидејќи мислеле дека сите во бендот Paramore повеќе ќе се концентрираат на нивната врска отколку на бендот.
На 3 април Фаро се оженил со неговата свршеничка Џена Рис во Тенеси.
3 Novel American
На 2 февруари 2011 година Фаро направил профил на Твитер за неговиот нов бенд, Novel American. Бендот ги вклучува и неговите пријатели од средно училиште Вен Бисли, Тајлер Вард и Рајан Кларк. За разлика отколку во бендот Paramore, Фаро во новиот бенд ќе свири само на гитара, кажувајќи "Јас никогаш не сакав да пеам. Мојот глас — и ова не е лажно понижување — едноставно не е толку добар".
Фаро ја споредил музиката на неговиот нов бенд со музиката на бендовите Radiohead, Jimmy Eat World, Sigur Rós и Explosions in the Sky.
4 Музички влијанија
Музичко влијание на Фаро имале Jimmy Eat World, Incubus, Underoath, Sunny Day Real Estate, Death Cab for Cutie, Џон Мајер, Џејмс Тејлор и Mew.
5 Останати проекти
Џон има снимано и неиздадени соло песни со Зек Фаро и Хејли Вилијамс. Тие песни се:
*"Plane Crash Dreams" со Џејли Вилијамс*"I Had a Revelation" *"So Much More" *"Worry"
6 Наводи
<noinclude>
<noinclude>
Северноатлантски леден кит

Северноатлантски леден кит (''Eubalaena glacialis'') — еден од првите видови китови што се ловеа во комерцијални цели, а денес е еден од најкритично загрозените видови. Вкупниот број на овие животни денес изнесува околу 500 единки. Тој има темносино-црна боја, освен белите траги на стомакот, изразено свиена уста, а долната челуст има облик на голема лопата. Главата му е покриена со карактеристични делови со тврда, посветла кожа (калосити). Овие калосити им помагаат на научниците во препознавањето на единките. Како и сите китови усани, тој се храни со процедување на храната од морската вода. За таа цел ги употребува ресите, рожните плочки како четка што висат од горната челуст. Северноатлантските ледени китови се хранат на поголеми географски ширини, но во текот на размножување се селат во потоплите води. Речиси идентичниот вид, јужниот леден кит, живее на јужната полутопка. Наспроти двојникот од северот, бројот на јужниот леден кит постепено се зголемува. Денес има околу 5,000 единки.
Рахим Самиу

Рахим Самиу (албански: ''Rahim Samiu'') роден во Шемшево. Тој бил поранешен член на ОВК, КЗК и ОНА. Во времето на македонскиот Воен судир, тој бил еден од организаторите на гранатирањето на полицискиот пункт во Шемшево.
Бекир Халими

Бекир Халими (албански: ''Bekir Halimi'', , ) е поранешен член на ОНА, исламски теолог и вахабист.
Во времето на воениот конфликт во Македонија, тој бил заменик командант на муџахедински единица. Дејствувал во кумановскиот регион - 113 регионална бригада.
Во 2008 година бил осомничен од страна на МВР за поврзаност со ќелија на Ал Каеда.
Тој е сопственик на издавачка куќа „Нун“ од Скопје и член на невладината „''Бами Ресија''“. Тој од кувајтската организација „''Возобновување на исламското општество''“, ставена од Обединетите Нации на црната листа како соработник на Ал Каеда, во јануари 2008 добил над 2.000 евра за плата.
Изаир Сами

Изаир Сами (албански: ''Izair Sami'', ) ― поранешен член на ОНА.
Во 2001 година, Основниот суд Скопје 1 му изрекол на Сами двегодишна затворска казна под обвинение дека недозволено поседување оружје. Според пресудата, командант Баци бил уапсен во полициска акција кај тетовското село Требош во ноември 2001 година. Тој бил приведен со уште пет терористи, членови на ОНА. Полицијата кај него нашла автоматска пушка што тој ја поседувал незаконски. Тетовскиот Основен суд му ја врачил пресудата на 18 февруари минатата година. Но тој веднаш поднел жалба за одложување на издржувањето на казната од здравствени причини. Во образложението тој навел дека бил ранет во борбите кај селото Порој во 2001 година и оти наводно од шрапнелите од бомбата бил инвалид и не можел да ја употребува десната рака. На 20 февруари судот му ја одбил жалбата и му наредил на 23 февруари да се јави во затворот во Тетово. По ова командант Баци поднел жалба и до Апелацискиот суд во Скопје, која исто така била му била одбиена..
Изаир Сами бил директно вмешан ѝ во упадот и преземањето на „Тетово табак“. Тој е осомничен и за незаконско присвојување на спортската сала кај Градскиот стадион во Тетово, потоа за ресторанот „Чардак“ и за земјоделската задруга во селото Лешок. Командант Баци е поврзуван и со претепување тројца работници во месната задруга во селото Прељубиште. Претепаните го посочиле него како организатор на физичкиот напад, бидејќи сакал да стане сопственик на задругата. Тој е осомничен и дека учествувал во нападот на полициската станица во селото Теарце за време на воената криза во Македонија. Изаир Сами се наоѓа и на црниот список на Европската Унија.
Сами Хајдари

Сами Хајдари (албански: ''Sami Hajdari''; ) е поранешен член на ОНА.
Во времето на македонскиот конфликт во 2001 година, од диаспората се јавува како потписник на повеќе прогласи на „''Комитет за одбрана на албанските територии''“ (КОАТ), со псевдоним „Куштрим Ускана“.
Беќир Синани

Беќир Синани (албански: ''Beqir Sinani''; ) е поранешен член на ОНА.
Во времето на македонскиот конфликт од 2001 година бил еден од првите команданти кои делувале во селата Танушевци, Брест, Малино, а поодоцна и во кумановско-липковскиот регион. Тој бил инволвиран во илегален трансфер на оружје и воена опрема за потребите на ОВК преку територијата на Македонија, за кое имал формирано илегална мрежа во Скопје. Во март 2001 година бил уапсен и против него било поднесено кривична пријава за недозволено поседување на оружје.
Во текот на јули 2008 година бил тешко повреден пред неговиот дом во Шуто Оризари.
Црква „Св. Петар и Павле“ - Долна Бањица

Света Петар и Павле — црква во гостиварското село Долна Бањица од 19 век. Во црковниот двор се наоѓаат гробишта. Во 2010 година црквата била мета на грабеж, додека во декември 2011 година, вандали со камења искршиле 5 прозорци на црквата. Во близина на црквата, се наоѓа археолошкиот локалиет од средновековниот период „Црквиште“.
1 Галерија
Бедри Халими

Бедри Халими (албански: ''Bedri Halimi''; Непроштено) ― член на ОНА.
Во редовите на ОНА, тој се приклучил уште во почетокот на Судирот во Македонија, како војник во првите единици на Бригадата 112 „Мујдин Алиу“.
Загинал на 6 август 2001 година. По ова, неговото тело било префрлено и погребано во селото Непроштено. За неговата смрт има две, сѐ уште неразјаснети верзии. Според весникот на албански јазик, „''Факти''“, тој бил убиен од снајпер, два дена по постигнатото примирје ос страна на македонските полициски сили. Додека според медиумите на македонски јазик, дознавано е дека тоа го направиле екстремистите поради тоа дека не сакал да биде мобилизиран од страна на ОНА.
Сив кит

должина, 12-15 м
тежина, 15-35 т
живеалиште, умерени и супполарни крајбрежни води
распространетост, северен Тихи Океан, Берингово Море, Арктик
Сив кит ''(Eschrichtius robustus)'' е вид на кит, кој за разлика од другите китови усани (со рожни плочки во устата), тој се храни на морското дно, процедувајќи ги животните од седиментите. Тој има сива боја на телото со бели шари, а главата му е тесна со жолтеникави реси во должина од 40 см. Често на неговото тело има корки од варовник и китови вошки. Иако сивите китови се задржуваат блиску до брегот, нивните селења се рекорд. На западниот брег на Северна Америка во големи групи се селат меѓу Беринговото Море и полуостровот Долна Калифорнија во Мексико, а тоа е кружно патување од 20,000 км. За жал, поради својата навика за задржување покрај брегот, тие се лесен плен за китоловците. До средината на 20 век тие беа речиси истребени, но законот за заштита овозможи зголемување на нивниот број.
Missundaztood

''Missundaztood'' (стилизирано и како ''M!ssundaztood'') е името на вториот студиски албум од американската пејачка-текстописец Пинк. Албумот е издаден кон крајот на 2001 година ширум светот и има добиено голем успех. За разлика од претходниот албум на Пинк, овој албум бил ориентиран кон поп рок музиката.
Сингловите на албумот добиле голем број на позитивни критики од обожавателите и критичарите. Синглови од албумот се:"Get the Party Started", "Don't Let Me Get Me", "Just Like a Pill,", а исто така и синглот, "Family Portrait", кој е напишан за разделбата на нејзините родители.
1 Список на песни
# „M!ssundaztood“ - 3:36
# „Don't Let Me Get Me“ - 3:31
# „Just Like a Pill“ - 3:57
# „Get the Party Started“ - 3:11
# „Respect“ - 3:25 (со Скреч)
# „18 Wheeler“ - 3:44
# „Family Portrait“ - 4:56
# „Misery“ - 4:33 (со Стивен Тајлер)
# „Dear Diary“ - 3:29
# „Eventually“ - 3:34
# „Lonely Girl“ - 4:21 (со Линдa Пери)
# „Numb“ - 3:06
# „Gone to California“ - 4:34
# „My Vietnam“ - 5:19
Стојанче Ангелов

:''За истоимениот поет видете Стојанче Ангелов (поет)''
Стојанче Ангелов — претседател на партијата „Достоинство“ и поранешен генерал-мајор на специјалните единици на македонската полиција.
1 Животопис
Ангелов е роден во 1972 година во Штип. Таму завршил основно и средно училиште, потоа во Скопје завршил Факултет за безбедност. Се вработил во МВР како приправник за полицаец во Штип. Во март 1996 почнал да работи во специјалната полиција, каде што околу една година работел како полицаец, две години бил командир на одделение, две години командир на вод, па оттаму бил преместен во Радуша, каде бил водич на сектор.
1.1 Воен конфликт 2001
Во Радуша го зафатил почетокот на вооружените дејствија од 2001 година. Кога се случил нападот на тетовското Кале, го пратиле како командант во посебните единици во Тетово. Останал околу три месеци во Тетово. Потоа станал заменик командант на Тигрите. Бил учесник во Битката кај Арачиново, каде што бил и ранет.
Во годините по воениот конфликт е постојано деградиран во чиновите. Во јавноста активно се залага за правата на македонските бранители преку здружението „Достоинство“.
2 Политичка активност
Политичката партија „Достоинство“ самостојно настапила на предвремените парламентарни избори во 2011, при што Стојанче Ангелов бил носител на листа во изборната единица број 3. За претседателските избори во 2014, Стојанче Ангелов прв ја најави својата кандидатура како независен кандидат за претседател на Македонија, но поради големите политички притисоци, закани и заплашувања на граѓаните кои го поддржуваат не успеа да ги собере потребните 10.000 потписи. Стојанче Ангелов во своите јавни политички настапи застапува македонски патриотски ставови, особено во однос на заканите на големоалбанскиот шовинизам, а исто така се залага и за прекин на преговорите во спорот за името со Грција.
Маргарита Христова

Маргарита Христова е македонска пејачка кој твори на македонската забавна сцена повеќе од 20 години. Родена е на 18 март 1973 во Битола. Својата музичка кариера ја започнала уште во 1987 година на фестивалот „Златен Глас“. Таа била победник на фестивалот „Југовизија“ во 1991 година, со што била последната избраничка на тогашната СФРЈ за фестивалот Евровизија. Повеќепати учествувала на фестивалот Макфест во Штип, како и на други музички фестивали во Македонија и странство. Остварила и повеќе турнеи во странство. Освоила повеќе награди на меѓународни музички феситвали, во 2009 во Турција, а во 2010 победила на меѓународен фестивал во Малта освојувајќи ја наградата за најдобар пејач.
Грбав кит

Благодарение на пријателското однесување, Грбавиот кит ''(Megaptera novaeangliae)'' е омилен меѓу набљудувачите на китови. Тој има сино црно тело, длабоко врежана опашна перка и исклучително долги предни перки слични на крилја. На опашната и на предните перки често има бели ознаки - тие ознаки се единствени како отисоците од прстите и според нив се препознаваат единките. За разлика од повеќето китови-усани, грбавите китови често го ловат својот плен така што одоздола пливаат нагоре. За да го згуснат јатото риби и ситни бели риби, тие често во спирали обиколуваат околу нив, истовремено испуштајќи воздух. Понекогаш таквото „ловење во мрежа од меурчиња“ го прават заедно, како екипа, повеќе китови. Грбавите китови летото го поминуваат во студените води богати со храна, а зиме се придвижуваат во пониските географски ширини за да раѓаат младенчиња. Често се хранат во близина на бреговите. Иако е заштитен вид, бројот на грбави китови денес е само една петтина од бројот пред периодот на ловењето китови.
Хајредин Арифи

Хајредин Арифи (албански: ''Hajredin Arifi''; Селце, - , , ) бил поранешен член на ОНА.
Загинал на 20 март 2001 година, во една престрелка со македонските безбедносни сили. По ова, неговото тело било префрлено и погребено во неговото родно село Селце.
Фадил Руфати

Фадил Руфати (албански: ''Fadil Rufati''; Лисец) ― член на ОНА.
Во младите години, се запишал на Универзитетот во Приштина, насока хемија. Но истиот не го завршил, туку заминал на печалба во Швајцарија. Кога започнала Косовската војна, тој се вратил и се приклучил кон единиците на ОВК.
По започнувањето на Воениот судир во Македонија, тој се вклучил во редовите на ОНА. Тој уште на почетокот бил ангажиран да го сочува Тетовското кале. По преземото дејствие од страна на македонските вооружени служби, тој бил погоден кај месноста Црвен Камен помеѓу атарите на Ѓермо, Лавце и Селце, по кое им подлегнал на повредите.
По неговата смрт, неговото тело било повлечено, за да на 12 април биде истото погребано на гробиштата во Тетово.
Хусни Џемаили

Хусни Џемаили (албански: ''Husni Xhemaili'';Гњилање, Косово, - , ) бил поранешен член на ОНА.
Во редовите на ОНА се приклучил во текот на март 2001 година, како војник во првите единици на Бригадата 112 “Мујдин Алиу”.
На 10 јули 2001 година во една престрелка со македонските безбидносни сили бил тешко ранет. По ова, тој бил префрлен во болницата во Призрен, каде починал..
Исмаиљ Мехмети

Исмаиљ Мехмети (албански: ''Ismail Mehmeti'';, - Порој, , ) бил поранешен член на ОНА.
Во редовите на ОНА се приклучил во текот на март 2001 година, како војник во првите единици на Бригадата 116 “Тахир Синани” во почетокот, а потоа и во Бригадата 112 “Мујдин Алиу”. На 16 август 2001 година бил тешко повреден во една престелка со македонските безбедносни сили. Тој веднаш бил префрлен во болницата на селото Порој, каде следниот ден починал..
A Lot of Love. A Lot of Blood

''A Lot of Love. A Lot of Blood'' е EP албум од инди поп беднот Florence and the Machine, издаден на 28 април 2009. Албумот е издаден само во САД. Ја клучува песната од Cold War Kids, "Hospital Beds" која е препеана од Florence and the Machine.
1 Список на песни
;Side 1
# "Dog Days Are Over" - 4:10
# "Kiss with a Fist" - 2:14
;Side 2
# "You've Got the Love" - 2:48
# "Hospital Beds" - 2:11
# "Dog Days Are Over" (Optimo (Espacio) Ремикс) - 6:43
2 Наводи
Муртезан Етхеми

Муртезан Етxеми (албански: ''Murtezan Ethemi''; Слатино, - Слатино, ) ― македонски Албанец и член на ОНА.
Работел во текстилната фабрика Тетекс од Тетово, но по започнувањето на Конфликтот во Македонија се приклучил уште на почетокот кон редовите на ОНА.
Загинал на 23 јули 2001 година во една престрелка со македонските безбедносни сили. По ова, неговото тело било префрлено и погребено во неговото родно село Слатино.
Рахим Беќири

Рахим Беќири (албански: ''Rahim Beqiri'') познат како Командант Роки, бил поранешен член на ОНА.
По започнувањето на Косовската војна, тој се приклучил како старешина во оперативната зона на Марец. Бил член и на ОВПММ, а по започнувањето на конфликтот во Македонија, на ОНА. Тој делувал во тетовскиот регион, како командант на една чета. Во текот на една битка во населбата Дреновец, бил тешко ранет со неколку куршуми. Веднаш бил префрлен во воената болница во Порој. Но по ова, тој бил префрлен во болницата во Приштина, каде на 1 август починал.
.
Kiss with a Fist

„Kiss with a Fist“ е името а првиот сингл од инди поп групата Florence and the Machine. Оваа песна се наоѓа на нивниот прв студиски албум ''Lungs'' (2009). Песнава се наоѓа на дискот со пессни на филмот од 2009, ''Jennifer's Body'', а исто така и на филмовите ''Wildchild'', ''Community'' (Сезона 1, Епизода 12 - "Comparitive Religion"), ''Cougar Town'' (Сезона 1, Епизода 3 - "Don't Do Me Like That"), ''Saving Grace'' и ''United States of Tara''. Синглот е издаден во Обединетото Кралство на 9 јуни 2008 година, со помош на издавачката куќа, Moshi Moshi Records и на 6 октомври 2008 во САД со помош на издавачката куќа IAMSOUND Records. Б страна на песната е песната "Hospital Beds"(песна од Cold War Kids, препеана од Florence and the Machine).
1 Заднина
"Kiss with a Fist", отпрвин се појавила под името "Happy Slap" на првиот (и единствен) албум на бендот Ashok (претходниот бенд на Флоренс Велч), ''Plans'' со наполно ист текст. "Kiss with a Fist" е петтата песна од албумот ''Lungs''. Оваа песна е најкратката песна од албумот ''Lungs'', и е напишана од Флоренс Велч, Изабела Самерс и Мет Алчин. Во песната свират Кристофер Лојд Хајден на тапани, Роберт Акројд на бас гитара и Тим МекКал на гитара.
Значењето на песната збунило многумина. Според стиховите некои луѓе помислиле дека во песната се работи за домашно насилство, но Флоренс тоа го негирала. Таа го објаснила значењето на песната на MySpace:"Kiss with a Fist" НЕ Е песна за домашно насилство. Тоа е аз двајца луѓе кои се караат но сè уште се сакаат. Песната не е за некоја нападната личност, ниту за физичко насилство, нема жртви во песната. Некогаш љубовта на двајца луѓе е уништувачка сила. Но таа ги држи заедно и тие уживаат во нивните караници. Единствен начин да се искажат тие чувства е со голема имагинација и фантзија и ништо во песната не е засновано на вистински настан.Песната од Леона Луис, "Bleeding Love" не е всушност за крварење и овааа песна исто така не е за тепање и насилство.
2 Музичко видео
На 4 јуни 2008 музичкото видео за "Kiss with a Fist" е ставено на Јутјуб пет дена после неговото официјално издавање. Режирано е од Прајс Џејмс, а продуцент е Џулија Фрост.
3 Наводи
Сељман Нухиу

Сељман Нухиу (|Selman Nuhiu; Порој, - , ) бил поранешен член на ОНА.
Во редовите на ОНА се приклучил во текот на март 2001 година, како војник во првите единици на Бригадата 112 “Мујдин Алиу”.
Загинал на година, во една престрелка со македонските безбедносни сили.
Сервет Хајредини

Сервет Хајредини (албански: ''Servet Hajredini''; , Селце - , ) ― поранешен член на ОНА.
Во редовите на ОНА се приклучил во текот на март 2001 година, како војник во првите единици на Бригадата 112 „Мујдин Алиу“.
Загинал на 25 март 2001 година, во една престрелка со македонските безбедносни сили.
Мали Гробишта (Лакавица)

Мали Гробишта — археолошко наоѓалиште во гостиварското село Лакавица. Претставува средновековна некропола. Со изградбата на патот, на североисточниот раб на селото бил зафатен дел од некропола од која во профилите се гледаат гробни конструкции од камени плочи поставени во правец исток-запад.
1 Поврзано
*Лакавица.
Тахир Синани

Тахир Синани (албански: ''Tahir Sinani''; ) бил поранешен член на ОНА.
Завршил како резервен офицер во Тирана. Подоцна станал капетан. Во редовите на ОВК се приклучил на 4 ноември 1998 година, раководејќи со Единицата за брза интервенција. Штабот на ОНА во Косово, гледајќи ја неговата способност за раководење и управување го назначил заменик-командант на бригада, а по кратко време и командант на бригада во Бригадата 122.
Подоцна бил назначен за командант на Оперативната зона на Паштрик. По крајот на војната во Косово, во Призрен бил назначен за командант на зоната за претворање на ОВК во КЗК. Подоцна бил назначен за командант на Центарот за обука „''Агим Рамадани''”, паднат борец од Косовската војна, и со создавањето на Академијата за одбрана во Приштина, бил именуван како
предавач во Академија.
Тој директно помогнал во организирањето и управувањето на војната на ОВПМБ во Источно Косово. Пролетта од 2001 година се приклучил кон редовите на ОНА, во зоната на Гостивар како командант на Бригадата 116. Додаден како терорист во листите на ЕУ од 16 јули 2001 и листите на Македонија од 27 јули 2001.
Заедно со уште четри членови на ОНА загинал во подготовка на експлозивни направи.
Кнутсторп

Кнутсторп (|Knutstorps slott) е замок во општината Свалев (покраина Сканија) во јужна Шведска. Изграден е во XVI век за потребите на властелинот Оте Брахе.
Замокот е родно место на славниот дански астроном Тихо Брахе (1546-1601).
1 Поврзано
* Тихо Брахе
* Општина Свалев
* Список на замоци во Шведска
Хемодијализа

Во медицината, хемодијализа е метод за отстранување на вишокот продукти како креатинин и уреа, како и слободната вода од крвта при бубрежна инсуфициенција.
1 Историја
Идејата за прочистување на крвта потекнува од експерименти со дијализа, процес опишан од шкотскиот хемичар Томас Греам во 1854 година. Тој го вовел терминот „дијализа“ за опишување на движењето на молекулите низ полупропустлива мембрана. Во 1913 година, американските научници Џон Абел, Леонард Роунтри и Б.Б. Тарнер создале рана форма на дијализатор кај животни, користејќи целулозни мембрани. Ова бил прв обид за „вештачко бубрежно“ прочистување на крвта, но технологијата не била применлива за луѓе.
Холандскиот лекар Вилем Колф е пионер во развојот на хемодијализата. Во 1943 година, за време на Втората светска војна, Колф ја создал првата практична машина за дијализа во Холандија. Во 1945 година, Колф успешно ја спасил првата пациентка, Софија Шафстад, од кома предизвикана од акутна бубрежна инсуфициенција. Ова бил првиот клинички успех на хемодијализата.
Дигитоксин

Дигитоксин е кардиотоничен гликозид. Има слична структура и дејство со дигоксинот (иако ефектите се подолготрајни). За разлика од дигоксинот (кој се елиминира од оргнизмот преку бубрезите), дигоксинот се елиминира преку црниот дроб, па може да се користи кај пациенти со лоша или непостојана бубрежна функција.